35 147 



saa med andre Ord er indvandret og nu blevet „indigenous", thi ogsaa den første 

 maa vel antages at være indvandret en Gang. 



I Efteraaret 1902 begyndte de internationale Havundersøgelser, og siden da 

 foreligger der jo et udførligt Raamateriale i Form af Planktonlister fra vore egne 

 Farvande, saavelsom fra dem, der grænser op hertil (se Bulletin 1903 — 1909). 

 Cleve fortsatte imidlertid sine Undersøgelser ved de svenske Kyststationer uafhæn- 

 gigt heraf, og i hans to sidste Arbejder (1905 a og b) offentliggøres Resultaterne af 

 disse omtrentlig ugentlige Indsamlinger fra August 1902 til Juli 1904. I disse Ar- 

 bejder og ogsaa i det fra 1903 forsøger han en ny Metode for Karakteriseringen af 

 Planktonet, idet han fordeler de iagttagne Arter i Grupper, eftersom de er af nord- 

 lig eller sydlig Herkomst, og eftersom de er neritiske eller oceaniske — altsaa 4 

 Kategorier i alt. For hver Maaned angives Antallet af Arter indenfor disse 4 Kate- 

 gorier, adskilte i „remnants" fra forrige Maaned og nytilkomne Arter; disse Tal 

 benyttes nu til Sammenligninger over den nye Tilførsel pr. Maaned og de tilførte 

 Arters Hjemstavn, idet det hele fremstilles grafisk. Kurverne viser en Overvægt af 

 sydlige Former i Juli — November og af nordlige i Januar— Juni. 



I Arbejderne fra 1905 optages endvidere for første Gang hos Cleve en Rede- 

 gørelse for Maalinger af Planktonets Volumen. Kvantiteten angives i cm 3 ; denne 

 Metode giver, uagtet den som Cleve siger, er „far from exact", dog nogen Idé om 

 Variationen af Planktonmængden. Et Diagram i Afhandlingen 1905 a viser Maxima 

 i April 1902 og 1903 samt i November 1902, Minima i August 1902 og Januar- 

 Februar 1903, og i Afhandlingen 1905 b findes Maxima i Oktober — November 1903 *) 

 og i April 1904, Minima i Januar og Maj 1904, endelig et sekundært Maximum i 

 Juni (Rhizosolenia alata, v. gracillima). Fremdeles har Cleve i disse Arbejder over- 

 sigtligt samlet Resultaterne af disse Kyststationsundersøgelser, som nu havde været 

 i Gang siden 1896, for alle Aarene og grafisk fremstillet Antallet af Arter samt 

 Procenttallet af Arter indenfor de 4 nysnævnte Kategorier for hver Maaned. Kur- 

 verne viser ret regelmæssige Svingninger fra Aar til Aar efter Aarstiderne. Flest 

 Arter optræder i Foraarstiden (April — Maj) og i November, færrest i Højsommeren 

 (og undertiden i Februar— Marts). Der findes ogsaa en Opregning af de vigtigste 

 Arters Forekomsttider for Tidsrummet 1896—1903 og fordelt paa de sædvanlige 

 Kategorier. 



De sidste Ord i Afhandlingen 1905b, Cleve's sidste Planktonarbejde, er: „It 

 thus seems fully proved that the seasonal appearance of the different plankton- 

 types is bound by laws" (p. 6). Og disse Ord indeholder, i alt Fald naar man 

 sætter „Organismer" eller ogsaa „Associationer" i Stedet for „Typer", in nuce det 

 vigtigste Resultat af Cleve's mangeaarige, ihærdige Arbejde i Planktologiens Tjeneste. 



Ved Cleve's Død i Juni 1905 — Carl W. S. Aurivillius var død i 1899 paa 

 Hjemrejsen fra en Forskningsrejse i det malayiske Arkipelag — ophørte de sven- 

 ske Planktonundersøgelser, fraset Indsamlingerne under Terminfarterne til de inter- 



') Usædvanligt stort Maximum paa Grund af enorm Opblomstring af Biddulphia sinensis, som op- 

 træder for første Gang i Farvandet. 



